TIL BRUKERE AV MOMARKEN TRAVBANE:

Norsk Trav AS har i dag (mandag 23.3) meddelt oss at totalisatorbanene skal være åpne for uorganisert trening for medlemmer og aktive trenere.

Det skal vi på Momarken Travbane imøtekomme, gjeldende fra tirsdag 24.3.

Vi har redusert bemanning , samt at vi skal ivareta et godt smittevern.

Derfor er det viktig at vi sammen finner de gode løsningene. As Momarken Travbane kan best legge til rette dersom vi har en viss oversikt over omfanget av «uorganisert» trening på vårt anlegg. Vi ber derfor alle som ønsker å trene om å oppgi svar på følgende spørsmål til firmapost.momarken@rikstoto.no så fort som mulig.

* Hvor ofte er du på banen for å kjøre hurtig?
* Hvor mange hester kjører du hurtig med
* Er det faste dager du kjører hurtig?
* Har du annen relevant informasjon?

Slik gjør vi det :

* Vi åpner havnehagen (24 bokser) for påseling.
* Vi ber om at kjøring opp i banen skjer gjennom tunnelen
* Det er påkrevet at den enkelte rydder og måker etter seg
* Vaskehallen (for gjester) er åpen kl. 08.-00 – 14.00
* Vaskehallen skal kun brukes av en person ad gangen
* På grunn av bemanning og vedlikehold er det ønskelig at treningen er avsluttet kl. 14.00.

Husk disse rådene fra Folkehelseinstituttet.

* Befolkningen generelt bør holde større avstand enn vanlig, men er ikke i karantene.
* Personer som kan være smittet, men ikke er syke, er i karantene og kan ikke komme til banen.
* Personer som har fått påvist covid-19 skal være isolert og ikke komme til banen.
* Sørg for å ha god hånd- og hostehygiene, prøv å unngå å ta deg i ansiktet.
* Unngå håndhilsning
* Hold avstand til andre på banen og andre steder du oppholder deg.
* Begrens antall personer du har nær kontakt med
* Hvis du får feber eller luftveissymptomer bør du isolere deg hjemme til ett døgn etter at du er frisk, og ikke komme til banen